RESOLUCIÓN do 13 de xuño de 2008, da Secretaría Xeral da Consellería de Traballo, pola que se lle dá publicidade á modificación do acordo entre a Administración da Xunta de Galicia e as organizacións sindicais, sobre determinadas condicións especiais de traballo para o establecemento das gardas dos técnicos dos centros de seguridade e saúde laboral, con base no protocolo de coordinación entre a Consellería de Traballo e a Fiscalía de Galicia para a investigación eficaz e rápida dos delitos contra a vida, a saúde e a integridade física dos traballadores, así como para a execución efectiva das sentenzas condenatorias.
CONSELLERÍA DE TRABALLO — III. OUTRAS DISPOSICIÓNS — 20/06/2008

De conformidade co acordado pola Comisión de Persoal da Xunta de Galicia, en reunión realizada o día 12 de xuño de 2008 polos representantes da Administración autonómica e as organizacións sindicais presentes na comisión, sobre determinadas condicións especiais de traballo para o establecemento das gardas dos técnicos dos centros de seguridade e saúde laboral, esta secretaría xeral
RESOLVE:
Dar xeral coñecemento da modificación do Acordo entre a Administración da Xunta de Galicia e as organizacións sindicais sobre determinadas condicións especiais de traballo para o establecemento de gardas dos técnicos dos centros de seguridade e saúde laboral, en base ao protocolo de coordinación entre a Consellería de Traballo e a Fiscalía de Galicia para a investigación eficaz e rápida dos delitos contra a vida, a saúde e a integridade física dos traballadores, así como para a execución afectiva das sentenzas condenatorias, que figura como anexo desta resolución.
Santiago de Compostela, 13 de xuño de 2008.
José Vázquez Portomeñe
Secretario xeral da Consellería de Traballo
ANEXO
Modificación do acordo entre a Administración da Xunta de Galicia e as organizacións sindicais, sobre determinadas condicións especiais de traballo para o establecemento das gardas dos técnicos dos centros de seguridade e saúde laboral, con base no protocolo de coordinación entre a Consellería de Traballo e a Fiscalía de Galicia para a investigación eficaz e rápida dos delitos contra a vida, a saúde e a integridade física dos traballadores, así como para a execución efectiva das sentenzas condenatorias.
En Santiago de Compostela o doce de xuño de dous mil oito.
Dunha parte,
Ricardo Jacinto Varela Sánchez, conselleiro de Traballo da Xunta de Galicia, nomeado para o cargo polo Decreto 213/2005, do 3 de agosto, en exercicio das facultades que ten atribuídas pola Lei 1/1983, do 22 de febreiro, reguladora da Xunta e da súa Presidencia,
Doutra parte, os representantes das organizacións sindicais na Comisión de Persoal,
Manuel Gallardo Canitrot, en nome e representación da Confederación Intersindical Galega.
José Emilio Doforno Guzmán, en nome e representación do Sindicato Nacional de Comisións Obreiras de Galicia.
José Francisco Núñez Rodríguez, en nome e representación do Sindicato Unión Xeral de Traballadores de Galicia.
Álvaro Fernández Baamonde, en nome e representación da Central Sindical Independente e de Funcionarios.
As partes recoñécense, mutuamente, na calidade coa que cada unha intervén, a capacidade legal necesaria para o outorgamento deste documento e, para o efecto
EXPOÑEN:
Mediante Resolución do 28 de xuño de 2007, da Secretaría Xeral da Consellería de Traballo, déuselle publicidade ao Acordo entre a Administración da Xunta de Galicia e as organizacións sindicais, sobre determinadas condicións especiais de traballo para o establecemento das gardas dos técnicos dos centros de seguridade e saúde laboral, con base no protocolo de coordinación entre a Consellería de Traballo e a Fiscalía de Galicia para a investigación eficaz e rápida dos delitos contra a vida, a saúde e a integridade física dos traballadores, así como para a execución efectiva das sentenzas condenatorias.
O devandito acordo, asinado con data do 22 de xuño de 2007, veu dar resposta á necesidade de definir un sistema de gardas permanente, a través do cal o persoal técnico da Consellería de Traballo estivese en disposición de acudir, en calquera momento, ao lugar onde se tivese producido un accidente laboral. O sistema instrumenta unha colaboración e coordinación eficaces entre a autoridade laboral e o Ministerio Fiscal na investigación deste tipo de accidentes e dos posibles delitos contra a vida, a saúde e a integridade física dos traballadores.
O punto 5 do antedito acordo refírese aos aspectos retributivos e, entre outras cuestións sinala as contías que, en concepto de complemento de produtividade, percibirá o persoal técnico que realiza as gardas.
Sen prexuízo de ulteriores melloras que se poidan incorporar ao texto deste acordo, na reunión da Comisión de Seguimento do acordo, que tivo lugar o 28 de abril de 2008, considerouse necesaria a modificación das contías por dispoñibilidade, tanto en día laborable como en sábado, domingo ou festivo que se veñen aplicando desde a entrada en vigor do acordo, de xeito que o incremento practicado retribúa máis adecuadamente as gardas realizadas.
Á vista do exposto e, tendo en conta o acordado na Comisión de Persoal do 12 de xuño de 2008,
ACORDAN:
Primeiro.
Modificar o punto 5. Aspectos retributivos, do Acordo entre a Administración da Xunta de Galicia e as organizacións sindicais, sobre determinadas condicións especiais de traballo para o establecemento das gardas dos técnicos dos centros de seguridade e saúde laboral, con base no protocolo de coordinación entre a Consellería de Traballo e a Fiscalía de Galicia para a investigación eficaz e rápida dos delitos contra a vida, a saúde e a integridade física dos traballadores, así como para a execución efectiva das sentenzas condenatorias, que queda redactado como segue:
«O persoal técnico mencionado, polo cumprimento destas condicións especiais de traballo, percibirá as seguintes contías retributivas, nas que se inclúen as cotas sociais, en concepto de complemento de produtividade.
Dispoñibilidade día laborable: 35,33  día.
Dispoñibilidade sábado, domingo e festivo: 86,79  día.
As cantidades sinaladas serán actualizadas anualmente segundo a Lei de orzamentos xerais da Comunidade Autónoma de Galicia.
O tempo dedicado aos desprazamentos e ás actuacións no lugar de intervención, compensaranse mediante redución do tempo de traballo en xornada normal en contía horaria equivalente, co obxectivo de non exceder a xornada horaria semanal de trinta e sete horas e trinta minutos.
A compensación horaria realizarase dentro dos trinta días hábiles seguintes ao día da súa realización, descontados os días de garda, e poderán acumularse as ditas compensacións, por petición do persoal técnico, e segundo as necesidades do servizo, ata completar xornadas completas.
No caso de que as actuacións a que se fai referencia no parágrafo anterior, se producisen de luns a venres despois das 22.00 horas, ou en calquera hora en xornada de sábado, domingo ou festivo, a compensación horaria será de dúas horas por cada hora efectivamente traballada. Esta compensación nunca poderá ser superior á dunha xornada completa».
Segundo.
As contías previstas nesta modificación aplicaranse desde o 1 de maio de 2008.
Terceiro.
Esta modificación respectará a vixencia establecida no punto 7 do acordo asinado o 22 de xuño de 2007.
E en proba de conformidade, asinan este acordo, por cuadruplicado exemplar no lugar e data indicados no encabezamento.
Pola Consellería de Traballo, Ricardo Jacinto Varela Sánchez.
Pola Confederación Intersindical Galega, Manuel Gallardo Canitrot.
Pola Unión Xeral de Traballadores de Galicia, José Francisco Núñez Rodríguez.
Polo Sindicato Nacional de Comisións Obreiras de Galicia, José Emilio Doforno Guzmán.
Pola Central Sindical Independente de Funcionarios, Álvaro Fernández Baamonde.